|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | |
| **ĮSAKYMAS** | |
| **DĖL DAUGIABUČIŲ NAMŲ AUŠROS TAKE 9, DAINOS G. 8, S. DAUKANTO G. 1 IR KARALIAUS MINDAUGO PR. 33 BENDROJO NAUDOJIMO OBJEKTŲ ADMINISTRATORIAUS SKYRIMO** | |
| 2017 m. vasario 8 d. Nr. A-421 | |
| Kaunas | |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 straipsnio 2 ir 4 dalimis, 4.85 straipsnio 1 ir 7 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 21 punktu ir atsižvelgdamas į Kauno miesto savivaldybės administracijos direktoriaus 2015 m. kovo 16 d. įsakymą Nr. A-753 „Dėl UAB „Žaidas“ įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Butų ir kitų patalpų savininkų Aušros take 9 balsavimo raštu balsų skaičiavimo komisijos 2016 m. lapkričio 25 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. sausio 25 d. posėdžio protokolą Nr. 53-4-195, Butų ir kitų patalpų savininkų Dainos g. 8 balsavimo raštu balsų skaičiavimo komisijos 2017 m. sausio 16 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. sausio 25 d. posėdžio protokolą Nr. 53-4-192, Butų ir kitų patalpų savininkų S. Daukanto g. 1 balsavimo raštu balsų skaičiavimo komisijos 2016 m. gruodžio 28 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. sausio 25 d. posėdžio protokolą Nr. 53-4-189, Butų ir kitų patalpų savininkų Karaliaus Mindaugo pr. 33 balsavimo raštu balsų skaičiavimo komisijos 2017 m. sausio 11 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. sausio 25 d. posėdžio protokolą Nr. 53-4-191:

1. S k i r i u penkeriems metams UAB „Kauno centro būstas“ (buveinė Žiburio g. 10-2, 63235 Alytus, įmonės kodas 149650823, duomenys kaupiami ir saugomi Juridinių asmenų registre, PVM mokėtojo kodas LT496508219) šių daugiabučių namų bendrojo naudojimo objektų administratore (toliau – administratorius):

1.1. Aušros take 9 (namo naudingasis plotas – 426,29 kv. m, gyvenamosios paskirties patalpų skaičius – 10);

1.2. Dainos g. 8 (namo naudingasis plotas – 285,21 kv. m, gyvenamosios paskirties patalpų skaičius – 4, negyvenamosios paskirties patalpų skaičius – 1);

1.3. S. Daukanto g. 1 (namo naudingasis plotas – 1202,84 kv. m, gyvenamosios paskirties patalpų skaičius – 19);

1.4. Karaliaus Mindaugo pr. 33 (namo naudingasis plotas – 3512,43 kv. m, gyvenamosios paskirties patalpų skaičius – 69, negyvenamosios paskirties patalpų skaičius – 5).

2. N u s t a t a u, kad:

2.1. daugiabučio namo Aušros take 9 bendrojo naudojimo objektų administravimo tarifas – 0,0521 Eur už 1 kv. m (su PVM);

2.2. daugiabučio namo Dainos g. 8 bendrojo naudojimo objektų administravimo tarifas – 0,0521 Eur už 1 kv. m (su PVM);

2.3. daugiabučio namo S. Daukanto g. 1 bendrojo naudojimo objektų administravimo tarifas – 0,0579 Eur už 1 kv. m (su PVM);

2.4. daugiabučio namo Karaliaus Mindaugo pr. 33 bendrojo naudojimo objektų administravimo tarifas – 0,0405 Eur už 1 kv. m (su PVM);

2.5. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktorius |  | Gintaras Petrauskas |